Ane Elordi

**Ane Elordi Alburquerque** (Zornotza, Bizkaia, 1991ko urtarrilaren 17a) kazetaria, irakaslea, aztertzailea eta komunikatzailea da. 

Korrikako arduradun izendatu zuten 2022ko urriko AEKko batzar nagusian, 2013tik karguan egondako Asier Amondo ordezkatuz.

## Biografia 
Kazetaritzan lizentziaduna da Ane, 2012an Eramus ikastaldia Italiako Triesteko Unibertsitatean egin zuen,  Euskal Herriko Unibertsitean 2013an , hiru master egin ditu eta hauexek dira: Multimedia Komunikazioan Masterra EHU-EITB 2013- 2014,  Euskal Kulturgintzaren Transmisioan EKT Aditua HUHEZI Mondragon Unibersitatean 2015-2016,  Euskararen Jabekuntza, Kudeaketa eta Hizkuntza Praktikak XXI.mendean EHUn 2020-2022 eta lau garren Hizkuntza Eskakizuna (C2)  Zornotzako Barnetegian.

2015eko urtarriletik AEKidea  izanik,  hainbat behar egindakoa da bertan, maila guztietan irakasten (aurrez aurrekoan, autoikaskuntzan, jardunbikoan).  Irakasle izateaz gain: barnetegietan, 2016tik 2020ra  Arratiako Berbalagun egitasmoaren dinamizatzailea, komunikazioan. 22. edizioan Korrikaren komunikazio eta prentsa lantaldeko kide jardun zuen. Elordik, besteak beste, egunero-egunero  kronikatxoa eta podcastak ere egin zuen Anbotoren irakurleentzat.  23. Korrika-tik arduraduna izanez.

Gogotsu hartu zuen Korrikaren koordinatzaile ardura Elordik*«Korrika da Euskal Herriak daukan egitasmo handienetako bat, euskararen mugak baino ez dituelako, eta kolore eta iritzi askotako jendea biltzen duen egitasmo bakarrenetakoa delako. Ni neu horren gidari izatea ohorea da. Talde handia dago atzetik, eta gogotsu heltzen diot erronka honi».*Horretaz gain 2021etik bai HABE aztertzaile C2 mailan eta aurten Administrazio Publikoaren Euskal Institutorako aztertzaile lanak egiten ditu.

2025eko azaroaren 13an euskararen aldeko ekinaldi erraldoia ***Korrika***, Gasteizen, Izaskun Arrue kulturgunean; Korrikaren koordinatzaile Ane Elordik hartu zuen hitza, baita Maialen Begiristainek eta Lurdes Etxezarretak ere, AEKren Nazio Kontseiluaren ordezkariek.  Datak, abiapuntua eta amaiera eta leloa ere aurreratu zuten hau da, martxoaren 19tik martxoaren 29ra, Atharratzen (Zuberoa) hasiera, Bilbon amaiera eta ***Euskara gara*** lelopean.

Ane Elordi Korrikaren koordinatzaileak eman zituen horren gaineko azalpenak. Defendatu zuen euskara ez zela ez murru, ez oztopo; aitzitik, zubi lanak egiten zituela: «Euskarak denok bil gaitzake, euskara ez baita muga bat; euskara arnasa da. Euskara zubi gisa landu behar da». Eta ororentzat du lekua euskarak: euskaltegian euskara ikasten ari direnentzat, euskara etxean edo eskolan jaso dutenentzat... «Euskarak arnasa ematen digu. Euskal Herriak arnasa berria behar du; euskararen herrira jauzi egin nahi duten guztien herria gara, berton jaioak zein kanpotik etorriak; euskara baita gure arnasa, elkarren zaintzaren hizkuntza, justizia sozialaren hizkuntza». Eta euskarak ehunduko du herria, kohesiorako bide ere bai baita: «Euskal herritar guztion hizkuntza komuna izan dadin nahi dugun heinean, kohesio sozialerako tresna ere izango da». 2026ko urtarrilan Ane Elordik AEK Korrikaren Koordinatzaileak hainbat hedabideetan (AIZU, ETB, BIZKAI IRRATIA) irten du, 24. korrikaren ibilbidea azalduz, **Atharratzen hasi eta Bilbon amaitu**ko dan ibilbidea.   Aurtengo edizinoak **2.175 kilometro egingo ditu**, 11 egunetan zehar, **martiaren 19tik 29ra**. Horretarako, **3.436 errelebo** beharko dira. 

2026ko martxoaren 5ean, AEKk 24. KORRIKAren aurkezpen soziala egin du , Iruñean; bertan, euskararen ezagutza unibertsala eta helduen euskalduntzea jarri ditu lehen lerroan. Agerraldian, antolatzaileek azpimarratu dute 15 egun baino ez direla falta Korrika abiatzeko.  Aurtengo leloa, **EUSKARA GARA**, komunitatearen izaera irekia eta askotarikoa azpimarratzeko hautatu dute. Ane Elordi Korrikaren arduradunak azaldu zuenez, “Euskara ez da muga, arnasa baizik; zubi gisa landu behar da, kohesio sozialerako tresna moduan”. Haren esanetan, jatorria edo ezagutza-maila edozein dela ere, denontzako lekua dago euskararen herrian.**2180 kilometro eta 3436 lekuko-hartze**  Elordik gogorarazi du Korrika jaia eta aldarrikapena dela aldi berean: “Ez gara folklore, euskara gara”, berretsi du, eta herritarrei dei egin die, Korrikan parte hartzera ez ezik, haren mezua urte osoan zabaltzera ere.
erdian|thumb|Ane Elordi 2026ko martxoaren 5ean Nafarroako KORRIKAren aurkezpen sozialean Iruñan

## Sariak 
* 2010ean Blog pertsonal onenaren saria irabazi zuen eta saria Bilboko La Bolsa Udaltegian abenduaren 9an batu zuen.
* 2013an  Auzokontalariak lehiaketa irabazi zuen. Uztailaren 16tik 30era bitartean Euskadiko 7 auzolandegietan izan zen Ane blogari lanak egiten. Horretarako 24 orduko elkarbizitza egin zuen auzolandegietako egunerokoa barrutik ezagutu eta bizitzeko.  Ondoren egunero idatzi zituen elkarrizketak, erreportajeak eta kronikak Gazteaukera blogean.

## Bestelakoak 
Harriti andra proba taldean ere parte hartu du Anek. 2017an hasi zen, Santutxun izan zuen estreinaldia, Erromon, Gasteizen, Bilbon, Zornotzan Iurretan, Larrabetzun, Ogaragoitin (Asterria Zeanuri) eta Artaungo (Dima) jaietan ere aritu zen. 

Munduaz Blai elkarteko kide aktiboa Etxebarrin (Bizkaian), hainbat bidai bertako kanpamenduetara eginik.  Sahara errefuxiatu kanpamenduetan garapen lankidetzan hainbat proiektutan dihardu. Ikastetxeetan ere hitzaldiak eta aurkezpenak egiten ditu, gazteria ohartzeko eta animatzeko laguntzen.

Mendizalea da eta bere denpora askean gehien gustatzen zaion afizioa da, bai bertoko mendietara igotzea eta bai pirneoetakoak.
## Iruditegia 

Fitxategi:Asier Amondo-Ane Elordi.jpg|Ane Elordi-k hartu du Asier Amondo-k utzitako lekukoa
Fitxategi:Ane Elordi KAI ikastetxean.jpg|23. Korrikari buruzko hitzaldia
Fitxategi:Saharako kampamenduetan.jpg|Saharako emakumeekin proiektu bat lantzen
Fitxategi:Pirineoko mendian.jpg|Pirineotan 3023 metrora
Fitxategi:Ane Elordi Alburquerque.jpg|Ane Elordi, AEK
Fitxategi:Harriti. Emakume kirolari taldea.jpg|Harriti andra proba taldea
Fitxategi:Ane Elordi eta Harriti.jpg|Harriti taldean

## Erreferentziak 
## Kanpo estekak 
* Elkarrizketa: Ane Elordi, KORRIKA arduradun berriari YouTube, 2022
* Elkarrizketa: Oso presente eduki behar dugu Korrika aldarrikapenerako ekimena dela Anboto, 2024.01.12
* Elkarrizketa: Zazpi-probintziak-lotzen-ditugu-eta-euskara-da-muga-bakarra Naiz, irratia, 2024.02.14
* Biba Zuek Milla Esker saioaren ageraldiaEITB 2025.03.20
* Biba Zuek Jalgi Hadi Crowdfunding kanpainaEITB 2025.05.29
* Ane Elordi · Korrika, La Passem eta Ar Redadeg Podkasta Arrosa Iratien Sarea 2025-5-23
* 24. Korrikaren aurkezpenari buruzko elkarrizketa Biba Zuek saioan 2025-11-13
* 24. Korrikaren aurkezpena Izaskun Arrue Kulturgunetik Berria Youtubeko bideoa 2025-11-13
* 24. Korrikaren aurkezpenari buruzko elkarrizketa Euskadi Irratiko Baipasan; Olaia Urtiagarekin 2025-11-13
* «Gezurra dirudi: 45 urteren ondoren, AEK behartua dago Korrika egitera, 1980ko helburuekin» Berria Egunkaria 2025-11-30
* Euskara arriskuan dago?  EITB-ren Hamaika entzuteko saioan, 2025eko abenduaren 2an (10.atala)
* Ane Elordi 2026ko urtarrila AIZU aldizkaria
* Ane Elordi, Kike Amonarrizekin Triburen Berbak saioan 2026ko urtarrilaren 14an
* Bizkaia Irratia Elkarrizketa Ane Elordirekin 2026ko urtarrilaren15ean Podcasta
* Korrika Ane Elordiri Elkarrizketa 2026ko urtarrilaren 27ko Hilero aldizkaria Zornotza
* AEK presenta en Bilbao la Korrika con más cambios de testigo de la historia  [AEK-k Bilbon aurkezten du Korrika historiako lekuko aldaketa gehiagorekin] 2026ko martxoaren 12a (gaztelaniaz)
* "Pizkunde bat gura badugu, euskaltzaleok eta euskaldunok batuta egon behar dugu" [Ane Elordi 24.korrikari buruzko elkarrizketan Anboto 2026ko martxoaren 25a]